पाएं अपने शहर की ताज़ा ख़बरें और फ्री ई-पेपरडाउनलोड करें
शहर में कूड़ा कचरा संग्रहण के लिए नगर पालिका की ओर से चल रहे टिप्पर चालक और सफाई कर्मी वेतन नहीं मिलने से हड़ताल पर चले गए हैं। पालिका के ठेकेदार कर्मचारियों को समय पर वेतन नहीं दे रहे हैं और कर्मचारियों को जिसके चलते बार-बार हड़ताल के लिए विवश होना पड़ रहा है।
हालात यह है कि नगर पालिका अधिकारियों की निष्क्रियता और ठेकेदारों की मनमानी के कारण शहर की डोर टू डोर कचरा संग्रहण वह सफाई व्यवस्था ठप हो गई है। संविदा पर लगे 6 टिप्पर चालकों का कहना है कि उन्हें मार्च महा से वेतन नहीं दिया गया है।
ठेकेदार से वेतन मांगने पर ठेकेदार ने टिप्पर चलाने से मना कर दिया और कहां मेरी टेंडर अवधि समाप्त हो चुकी है। यही हालात सफाई कर्मियों के साथ है उन्हें भी 2 माह का वेतन नहीं मिला है। अधिकारी सुनवाई नहीं कर रहे ठेकेदार पैसे नहीं दे रहे ऐसे में कर्मचारी हड़ताल नहीं करें तो और क्या करें।
नगर पालिका चुनाव को संपन्न हुए करीब 5 महीने होने को जा रहे हैं। चुनाव के बाद से ही चुनकर आए अध्यक्ष पार्षद और अधिकारी कर्मचारियों के बीच की आपसी खींचतान दिन प्रतिदिन शहर वासियों के लिए परेशानी का सबक बनी हुई है। अधिकारी के एपीओ होने के बाद किशनगढ़ बास पालिका का कार्यभार खैरथल को सौंपा गया है।
खैरथल अधिकारी चार्ज लेने के कुछ दिन बाद ही छुट्टी पर चले गए तो तिजारा अधिकारी को चार्ज दिया है। जब अधिकारी ही नियमित नगर पालिका में नहीं बैठेंगे तो विकास के काम तो ठप होने ही हैं। 1 महीने से ज्यादा का वक्त सफाई का टेंडर छोड़े हो गया लेकिन वर्किंग आदेश नहीं दिए जा रहे हैं।
संविदा पर लगे कर्मचारियों का टेंडर पूरा हो चुका है पर टेंडर नहीं लगाया जा रहा है। अधिकारी वर्किंग आदेश क्यों रोके हुए हैं यह तो अधिकारी ही जाने लेकिन शहर की सफाई व्यवस्था का हाल बुरा हो रहा है।
टिप्पर चालक महेश वाल्मीकि रिंकू सुभाष वीरू निकेश उमाशंकर ने बताया कि फरवरी मार्च माह का वेतन नहीं मिलने पर पिछले दिनों 4 दिन हड़ताल पर रहने के बाद ठेकेदार ने फरवरी माह का वेतन ही दिया और मार्च-अप्रैल का वेतन समय पर देने की बात कही। एक मई को ठेकेदार से मार्च-अप्रैल का वेतन मांगा तो काम करने से मना कर दिया और कहा मेरा टेंडर खत्म हो चुका है। जब ठेकेदार और अधिकारियों से बात की तो कोई संतोषजनक जवाब नहीं दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn